Instruktør Simon Staho er gået på opdagelse i Jørgen Leths samlede værk - billede for billede, linje for linje - og har fundet en anden side af levemanden og æstetikeren: vreden, den forladte elskers smerte, angsten og sammenbruddet. Alle ord og billeder er skabt af Jørgen Leth, der også lægger stemme til, men de er sat sammen på en anderledes måde. Det er en kunstners blik på en anden kunstner.